חמד עמאר

חמד עמאר (בערבית: حمد عمار; נולד ב-5 בנובמבר 1964) הוא פוליטיקאי דרוזי-ישראלי, המכהן כחבר הכנסת מטעם ישראל ביתנו. בעבר כיהן כשר בלי תיק.

קורות חיים 
נולד לאב אזימי ולאם אנישי. שירת בצה"ל בשנים 1982–1986. עבד כעוזרו של אביגדור ליברמן בעת שזה כיהן כשר התשתיות הלאומיות ושר התחבורה. ב-1998 הוצב במקום השני ברשימה עצמאית למועצת העיר שפרעם. הרשימה קיבלה 2 מנדטים ועמאר נבחר לחבר במועצת העיר שפרעם. הוא כיהן בתפקיד זה עד הבחירות הבאות ב-2003. ייסד את עמותת תנועת הנוער הדרוזי בישראל ואת העמותה לאמנויות לחימה בישראל, והוא אמן קראטה בעל חגורה שחורה דאן 5 בקראטה בסגנון שוטוקאן.

בעל תואר ראשון במדעי החברה ממכללת צפת. סיים לימודי משפטים במכללת שערי משפט.

עבד ברשות הלאומית לבטיחות בדרכים. שובץ במקום ה-12 ברשימת ישראל ביתנו לקראת הבחירות לכנסת ה-18, במקום ה-10 ברשימה המשותפת הליכוד - ישראל ביתנו לבחירות לכנסת ה-19, ובמקום החמישי ברשימת ישראל ביתנו לבחירות לכנסת העשרים ובכולן הוא נבחר לכנסת.

לאחר כניסת המפלגה לממשלת ישראל ה-34 נבחר עמאר לשמש כסגן יושב ראש הכנסת.

בבחירות לכנסת ה-21 שנערכו במרץ 2019 הוצב עמאר במקום השישי ברשימת המפלגה ולא נכנס לכנסת. בבחירות לכנסת ה-22 שנערכו בספטמבר של אותה שנה הוצב עמאר בשנית במקום השישי. בבחירות אלו זכתה המפלגה לשמונה מושבים ועמאר נבחר לכהונה רביעית בכנסת. בבחירות לכנסת ה-23 שנערכו במרץ 2020 הוצב בפעם השלישית במקום השישי ונבחר שוב. בכנסת ה-23 הוא כיהן כסגן יו"ר הכנסת מטעם מפלגתו.

עם הקמת הממשלה ה-36 הוא הושבע לתפקיד שר במשרד האוצר, תחת יו"ר מפלגתו אביגדור ליברמן שכיהן כשר האוצר. בפועל, התיקון לחוק היסוד שנועד להסדיר את מעמדו לא התקבל, ולכן הוא נחשב כשר בלי תיק. לקראת הבחירות לכנסת העשרים וחמש, הוצב שוב במקום השישי ברשימת ישראל ביתנו לכנסת ונבחר לכנסת.

חיים אישיים 
עמאר נשוי ואב לשלושה ילדים. תושב העיר שפרעם.

קישורים חיצוניים 

 
 
 מזל מועלם, ח"כ עמאר: חושש שההקצנה הסונית תגיע לערביי ישראל, באתר אל-מוניטור, 1 ביולי 2014

הערות שוליים 

חברי מועצה ברשויות מקומיות בישראל
חברי כנסת דרוזים
פוליטיקאים דרוזים ישראלים
משפטנים דרוזים ישראלים
בוגרי המרכז האקדמי שערי מדע ומשפט
חברי הכנסת העשרים וארבע
עורכי דין ישראלים
חברי הכנסת השמונה עשרה
חברי הכנסת התשע עשרה
חברי הכנסת העשרים
חברי הכנסת העשרים ושתיים
חברי הכנסת העשרים ושלוש
חברי הכנסת העשרים וחמש
חברי כנסת מטעם ישראל ביתנו
חברי כנסת מטעם הליכוד-ישראל ביתנו
שפרעם: אישים
שרי ממשלת ישראל השלושים ושש
שרי ממשלת ישראל
סגני יושב ראש הכנסת בכנסת התשע עשרה
סגני יושב ראש הכנסת בכנסת העשרים
סגני יושב ראש הכנסת בכנסת העשרים ושתיים
סגני יושב ראש הכנסת בכנסת העשרים ושלוש
ישראלים שנולדו ב-1964